CELEX: 62021TB0285
Language: mt
Date: 2021-07-27 00:00:00
Title: Kawża T-285/21 R: Digriet tal-President tal-Qorti Ġenerali tas-27 ta’ Lulju 2021 – Alliance française de Bruxelles-Europe et vs Il-Kummissjoni Ewropea (“Proċeduri għal miżuri provviżorji – Kuntratti pubbliċi għal servizzi – Provvista ta’ servizzi ta’ taħriġ lingwistiku – Talba għal miżuri provviżorji – Nuqqas ta’ urġenza”)

27.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 391/19
            
         
      Digriet tal-President tal-Qorti Ġenerali tas-27 ta’ Lulju 2021 – Alliance française de Bruxelles-Europe et vs Il-Kummissjoni Ewropea
      (Kawża T-285/21 R)
      (“Proċeduri għal miżuri provviżorji - Kuntratti pubbliċi għal servizzi - Provvista ta’ servizzi ta’ taħriġ lingwistiku - Talba għal miżuri provviżorji - Nuqqas ta’ urġenza”)
      (2021/C 391/27)
      Lingwa tal-kawża: il-Franċiż
      
         Partijiet
      
      
         Rikorrenti: Alliance française de Bruxelles Europe (Brussell, il-Belġju), u s-7 rikorrenti l-oħra li l-ismijiet tagħhom jidhru fl-anness għad-digriet (rappreżentant: E. van Nuffel d’Heynsbroeck, avukat)
      
         Konvenut: Il-Kummissjoni Ewropea (rappreżentanti: B. Araujo Arce u M. Ilkova, aġenti)
      
         Suġġett
      
      Talba bbażata fuq l-Artikoli 278 u 279 TFUE u intiża, minn naħa, għas-sospensjoni tal-eżekuzzjoni tad-deċiżjoni tal-Kummissjoni tad-19 ta’ April 2021 li tqiegħed għall-lott 4 (taħriġ lingwistiku fil-Franċiż) tal-kuntratt dwar il-kuntratti-qafas relatati mat-taħriġ lingwistiku għall-istituzzjonijiet, korpi u aġenziji tal-Unjoni Ewropea (Nru HR/2020/OP/0014), fl-ewwel post lill-grupp CLL Centre de Langues – Allingua u fit-tieni post lill-grupp Alliance Europe Multilingual, ikkostitwit mir-rikorrenti u, min-naħa l-oħra, għall-għoti ta’ kwalunkwe miżura provviżorja oħra li l-Qorti Ġenerali tqis xierqa.
      
         Dispożittiv
      
      
                  1)
               
               
                  It-talba għal miżuri provviżorji hija miċħuda.
               
            
                  2)
               
               
                  L-ispejjeż huma rriżervati.